Επίσκοπος Ζήλων Μελέτιος

Ο Επίσκοπος Ζήλων Μελέτιος (κατά κόσμον Δημήτριος Καρκαγκέλης, Μαρούσι, 19 Δεκεμβρίου 1982) είναι Έλληνας ιεράρχης του Οικουμενικού Πατριαρχείου και υπηρετεί ως βοηθός επίσκοπος της Ιεράς Μητροπόλεως Μπουένος Άιρες.Ο Επίσκοπος Ζήλων Μελέτιος – Μάρκος Μάρκου

 Βιογραφία 
Ο Δημήτριος Καρκαγκέλης γεννήθηκε στις 19 Δεκεμβρίου 1982 στο Μαρούσι Αττικής και κατάγεται από το Άργος.Επίσκοπος Ζήλων Μελέτιος – Argolika.gr

Σπούδασε θεολογία και φιλοσοφία στο Πανεπιστήμιο Estácio de Sá του Ρίο ντε Τζανέιρο, στη Βραζιλία.

Εκάρη μοναχός λαμβάνοντας το όνομα Αγαθάγγελος. Χειροτονήθηκε διάκονος στις 2 Ιανουαρίου 2011 στον Ιερό Ναό Αγίας Μαρίνης Ηλιουπόλεως από τον Μητροπολίτη Γόρτυνος και Μεγαλοπόλεως Ιερεμία και πρεσβύτερος δυο ημέρες αργότερα από τον ίδιο Μητροπολίτη. Στις 5 Δεκεμβρίου 2012 έλαβε το οφίκιο του αρχιμανδρίτη.

Υπηρέτησε στις Ιερές Μητροπόλεις Γόρτυνος και Μεγαλοπόλεως (2011-2014) και Διδυμοτείχου (2014). Τον Νοέμβριο του 2014 αποσπάστηκε στην Ιερά Μητρόπολη Μπουένος Άιρες, όπου υπηρέτησε στους Ιερούς Ναούς Αγίου Νικολάου Φλωριανουπόλεως (2014-2018) και Ευαγγελισμού της Θεοτόκου Μπραζίλιας (2018-2025).

Στις 10 Ιανουαρίου 2025 εξελέγη από την Αγία και Ιερά Σύνοδο του Οικουμενικού Πατριαρχείου τιτουλάριος Επίσκοπος Ζήλων, βοηθός της Ιεράς Μητροπόλεως Μπουένος Άιρες, αρμόδιος για την διαποίμανση της Βραζιλίας.Ο Ι.Ν. Αγίας Μαρίνης Ηλιουπόλεως για την εκλογή του Επισκόπου Ζήλων Αγαθαγγέλου – Ορθόδοξο Πρακτορείο Στις 9 Μαρτίου του ιδίου έτους χειροτονήθηκε στον επισκοπικό βαθμό στον Ιερό Ναό Ευαγγελισμού της Θεοτόκου στην Μπραζίλια, από τον Μητροπολίτη Μπουένος Άιρες Ιωσήφ. Κατά τη χειροτονία του έλαβε το όνομα Μελέτιος.Η ανάσταση της Επισκοπής Ζήλων – Argolida24.gr

 Παραπομπές 

 Δείτε επίσης 
 Ιερά Μητρόπολις Μπουένος Άιρες
 Οικουμενικό Πατριαρχείο

Επίσκοπος Ζήλων Μελέτιος